Kameel – Probleem met Rebusfontein se gaste – Kameel se gebabbel
On Mei 26, 2019 Mei 28, 2019 By KameelIn Uitdagings
Dankie aan Hester vir die week se Lê-jou-eier uitdaging.
Met my rug stokstyf gespan sit ek tussen Hitler en Mark Twain. Ek het lankal opgegee om te probeer sin maak van die twee se politieke gepratery. Gasvry die was ek wel, maar nou bevind ek myself in ‘n doodloopstraat. “Waar bly Frannie.” Sy het my belowe om die tweede skof – wanneer die twee mans, en sy bietjie gesuie is – te kom uithelp met die geselsskap. Haar insette sal definitief meer intelligent wees as die paar woorde wat ek vanaand geuiter het. Dit lyk in elk geval of die twee mans hulle whisky kan vat. Sy moet nou net nie te diep in die bottel loop kyk en haar broodjie geheime hier kom uitblaker nie. Mark Twain is mos van jongs af op soek na goud en klippies wat blink. Dis spanning wat my sulke twak laat dink betig ek myself. Frannie is ‘n dame en sal nie so uithaak nie.
BLONDI!!! Ek wip soos ek skrik vir Hitler se bulderende stem en spring op aandag. Om die langtafel lag en gesels dit en niemand sien my dilemma raak nie. “Wo ist mein hund?” vra die man, sy oë brandend in myne. In sy hand hou hy ‘n afgesnyde, of is dit ‘n afgekoude leiband omhoog. “Ich liebe dich,” stamel ek verskrik die enigste Duitse sin wat ek ken, en bly dat ek my oë van syne kan afweer buk ek, en loer onder die tafel in – maar Blondi het spoorloos verdwyn. “Wie sou so iets gewaag het?” wonder ek verslae, en net een gesig doem voor my op… Trompie en sy boksombende, wie anders.
‘n Rukkie later stap ek en Hitler in die rigting van Scrapy se huis. “Laat Blondi tog asseblief, asseblief, asseblief net daar wees, anders is daar groot marakas vanaand,” dink ek benoud. By die voorhekkie hoor ons dit; musiek; nie mensemusiek nie maar dieremusiek. ‘n Kattekoor!!! Dan sien ons hulle – Rebusfontein se katte sit in ‘n ry op die stoepmuurtjie en sing hulle harte uit vir Trompie en Blondi wat styf teen mekaar, oor die maanverligte vlakte sit en uitstaar. Op die grond voor hulle lê ‘n kaalgestroopte been as stille getuie van die maaltyd wat hulle saam geniet het. Voordat ek myself kan keer sit ek my hand op Hitler se arm en wys met my vinger voor my mond dat ons hulle nie moet steur nie. Die man klik sy hakke teenmekaar, draai om en begin terug tafel toe marsjeer. Langs hom trippel ek dronkkop om by te bly, en vat dankbaar sy arm toe hy dié vir my uithou om my te ondersteun. Ek sal later skrik vir my bravade en die “ek het jou lief ” woorde….. maar nou gaan ek eers in daardie varkvleis invaar.
Kameel -Viermanskap en die wildtuin
35 gedagtes oor “Kameel – Probleem met Rebusfontein se gaste”
Trompie jou karnallie.
Mei 26, 2019 om 11:56 nm	 Antwoord
Ons sal moet ligloop vir hom en sy bende. As hulle nie eers Hitler bang nie, wie weet wat hulle nog sal aanvang.
Mei 27, 2019 om 12:17 nm	 Antwoord
Jy het wraggies nie ‘n maklike gas nie, hoor, maar ek vermoed so in die stilligheid dat jy besig is om hom te tem.
Mei 27, 2019 om 7:10 vm	 Antwoord
Toorts ek is baie lugtig vir die man….en dat ek nou so ‘n flater kon begaan en vir hom in sy eie taal sê “ek het jou lief.” Gelukkig het hy by Frannie in die toring gaan slaap…anders het ek daardie nag nie ‘n oog toegemaak nie.
Mei 27, 2019 om 11:21 vm	 Antwoord
Dit is omtrent ‘n flater. Hy kon seker nie sy ore glo nie. 😂
Mei 27, 2019 om 1:33 nm
Wonder hoeveel keer het die man dit in sy lewe gehoor? Amper wil ek hom jammer kry…maar meeeeee hou jou in Kameel!!!
Mei 27, 2019 om 2:46 nm
Daar breek jy toe die ys met ‘n briljante storie! Ek moet nog net ‘n bietjie moed bymekaardrink…
Mei 27, 2019 om 7:26 vm	 Antwoord
Dankie 😄 Dink nie ek het jou al bedank dat jy toe daar opgedaag, en met Mark Twain sit en gesels het nie. Julle albei het alles wat blink in gemeen….en dat jy nou so lekker oor myne met hom kon gesels!!!
Mei 27, 2019 om 11:17 vm	 Antwoord
Hier oortref jy jouself weer, Kameel! Jy het darem die wonderlikste verbeelding.🌹
Mei 27, 2019 om 11:43 vm	 Antwoord
Dankie Una 😄 Dis lekker om so ‘n bietjie uit my kassie te klim. Jy is stil…of verbeel ek my net?
Mei 27, 2019 om 12:03 nm	 Antwoord
Ek probeer ook nog my muse op te spoor.🙈
Mei 27, 2019 om 12:58 nm
Ooooo is dit waar jy ronddwaal? Not to worry jy sal hom vind ❤
Mei 27, 2019 om 1:08 nm
Ag voor ek vergeet daardie varkie was toe heel lekker. Nadat ek Hitler so moes “face,” het jou varkie mak…en heel aantreklik gelyk 😂😂😂😋
Mei 27, 2019 om 1:12 nm
Sappig ook, glo ek?
Mei 27, 2019 om 1:57 nm
Ich liebe dich! Hahaha. Waar was ek tog op daardie tydstip? Ek sou myself natgepiepie het. Trompie, jou ou blikslaer!
Mei 27, 2019 om 5:25 nm	 Antwoord
Ja Hester WAAR was jy!!! Daar staan ek toe vroualleen met hierdie man en nie ‘n towerin om te help nie. Julle is almal vergewe nadat ek uiteindelik van die lekker kos kon eet. Scrapy sal Trompie definitief fyner onder oog moet hou 😊
Mei 27, 2019 om 7:11 nm	 Antwoord
Ek kon nie help om te lag vir die verwysing na Trompie en die Boksombende nie. Scrapy se Trompie lyk altyd so sedig en bedaard, haha.
Mei 27, 2019 om 9:13 nm
Dis wat ek ook vir Scrapy gesê het toe ek Trompie so soet sien wag op haar blog. Miskien is hy “stille waters diepe grond.”
Mei 27, 2019 om 9:25 nm
Briljant kameeltjie!!! Jinne wat ‘n mooie kinkel vir Trompie…
Mei 27, 2019 om 5:38 nm	 Antwoord
Dankie Bondels. Daardie mannetjie sal ons fyn moet dophou. Hy laat hom nie eers deur Hitler afskrik nie 😂😂😂
Mei 27, 2019 om 7:13 nm	 Antwoord
Nie n nang haar op sy kop nie sjoe ek is beindruk
Mei 27, 2019 om 7:15 nm	 Antwoord
Die towerinne is klaar ‘n handvol…. as hulle diere nou begin moles maak weet ek nie so mooi nie. Aan die ander kant kan mens Trompie seker nie verkwalik nie….daardie Blondi is ‘n pragtige hond.
Mei 27, 2019 om 7:19 nm	 Antwoord
Jawel….. nee ek stem saam die diere moet nie ook lol nie. Dis hoekom Pasella tuis moes bly sodat haar bek nie ook moeleste maak nie….
Mei 27, 2019 om 7:30 nm
Maar ek lief pratende voēls!!! Gedog ek kan bietjie by Pasella kuier wanneer ek kom teedrink. Miskien sou Pasella betyds op Trompie geklik het dan het dit my van die groot skrik gespaar. 🤔
Mei 27, 2019 om 8:29 nm
Ja jy kan kom kuier en met Pasella gesels, sy hou van niknaks as jy haar guns wil wen… ek sal drinkdingetjie aandra en jemtertjies. sy sou die honde weg gejaag het. Hier roep sy hulle en as hulle nader kom skreeu sy huis toe! Of gaan lê!!
Mei 27, 2019 om 8:39 nm
Oe la la, die Trompie darem! Hy het nog nooit ooghare vir wolfhond-tipes gehad nie. Blondi het beslis sy vier voete onder hom uitgeduik. En dan sit die bl….ie katte hul nog en beskinder ook.
Ek het darem nou telekker gelag vir hierdie beskrywing van jou. Jy sal maar moet lig loop vir Hitler na jou liefdesbetuiging. Ek hoop Frannie hou hom onder haar duim.
Mei 29, 2019 om 7:02 vm	 Antwoord
Ek is so dankbaar vir Frannie wat daar opgedaag het. Hitler slaap mos vanaand in haar toring…so ek is veilig. Jong ek het vinnig geeët na die Trompie ervaring en toe maar tussen die ander gaste begin ronddwaal…just for in case…verstaan.
Mei 29, 2019 om 9:57 vm	 Antwoord
Sjoe dit was darem maar omstandighede wat heel anders kon verloop het as Trompie nie sy pose gehou het en Frannie ou Hitler die toring op geboender het sonder veel seremonie. He He hoop sy het die deur gesluit.
Mei 29, 2019 om 10:31 vm
Nou laat jy my lekker lag. Wonder of Frannie onthou dat sy Hitler gehiet en gebied het 😂😂😂😋
Mei 29, 2019 om 10:38 vm
Ha ha, Frannie is so tjoepstil oor alles wat sy gesien het. Sy beter seker maak of party mense nog opgesluit is.
Mei 30, 2019 om 12:00 vm
Dis sooo romanties! Ai, Kameel, jy weet net hoe om ‘n storie in prentjies te omskep. Ek sien daardie katte en die twee brakke in die maanskyn….pragtig!Jy het dit uitstekend geskryf!
Mei 29, 2019 om 8:57 nm	 Antwoord
Dankie Perdebytjie 😊 Het nie geweet wat anderste om met Hitler te doen nie 😁😁😁😁
Mei 29, 2019 om 10:10 nm	 Antwoord
Ek weet net ek het nou lekker gelag, dankie Kameel🌻
Mei 31, 2019 om 8:23 nm	 Antwoord
Junie 1, 2019 om 8:54 vm	 Antwoord